മുപ്പതിലേറെ കുത്തേറ്റ യുവതി മരിച്ചു നെടുമങ്ങാട്: യുവാവിന്റെ കുത്തേറ്റു ഗുരുതരാവസ്ഥയിലായിരുന്ന യുവതി മരിച്ചു. തിരുവനന്തപുരം നെടുമങ്ങാട് കരുപ്പൂര് വീട്ടില് ശിവദാസന്റെ മകള് സൂര്യഗായത്രി20യാണു മരിച്ചത്. മുപ്പതിലേറെ കുത്തേറ്റു തിരുവനന്തപുരം മെഡിക്കല് കോളജ് ആശുപത്രിയില് ചികിത്സയിലായിരുന്നു. ആക്രമണം നടത്തിയ കേസില് പേയാട് വാറുവിളാകത്തു വീട്ടില് അരുണ് 28 വലിയമല പോലീസിന്റെ കസ്റ്റഡിയിലാണ്. പോസ്റ്റ്മോര്ട്ടത്തിന് ശേഷം ബന്ധുക്കള്ക്കു വിട്ടുകൊടുത്ത മൃതദേഹം ഇന്നലെ വൈകിട്ട് ശാന്തിതീരം പൊതുശ്മശാനത്തില് സംസ്കരിച്ചു. ആക്രമണത്തില് കൈവിരലുകള്ക്ക് പരുക്കേറ്റ സൂര്യഗായത്രിയുടെ അമ്മ വത്സലയെ പ്രാഥമിക ചികിത്സ നല്കി വിട്ടയച്ചു. തിങ്കളാഴ്ചയാണു സൂര്യഗായത്രിയും അച്ഛനും അമ്മയും വാടകയ്ക്ക് താമസിച്ചിരുന്ന വീട്ടിലെത്തി അരുണ് ആക്രമണം നടത്തിയത്. ശാരീരികവെല്ലുവിളിനേരിടുന്ന വ്യക്തികളാണ് സൂര്യയുടെ അച്ഛനും അമ്മയും. മകളെ ആക്രമിക്കുന്നതു ശ്രമിച്ച വത്സലയെയും കുത്തി. ശിവദാസനെയും മര്ദിച്ചു. സൂര്യയുടെ തലമുതല് കാല് വരെ പതിനേഴ് ഇടങ്ങളില് കുത്തേറ്റു. വ്യാജ നമ്ബര് പതിച്ച ബൈക്കില് മുന്കൂട്ടി പദ്ധതി തയാറാക്കിയാണ് ഇയാള് എത്തിയതെന്നു പോലീസ് പറഞ്ഞു. കൈയില് കത്തിയും കരുതിയിരുന്നു. സൂര്യഗായത്രിയുടെ മുന്കാമുകനാണു താനെന്നും തനിക്കെതിരേ പോലീസില് പരാതി കൊടുക്കുമെന്നു പറഞ്ഞതാണ് ആക്രമിക്കാന് കാരണമെന്നും അരുണ് പോലീസിനോടു പറഞ്ഞു. ഇയാളുടെ ഫോണും ബൈക്കും പോലീസ് പിടിച്ചെടുത്തിട്ടുണ്ട്. രക്ഷപ്പെടാന് ശ്രമിച്ച അരുണിനെ നാട്ടുകാര് വളഞ്ഞുവച്ചാണ് പോലീസില് ഏല്പിച്ചത്. മകളുമായി പ്രതിക്ക് യാതൊരു ബന്ധവുമുണ്ടായിരുന്നില്ലെന്നു യുവതിയുടെ മാതാപിതാക്കള് പറഞ്ഞു. ഫോണ് രേഖകളും ശാസ്ത്രീയ തെളിവുകളും സമാഹരിച്ച് പോലീസ് അന്വേഷണം ഊര്ജിതപ്പെടുത്തിയിട്ടുണ്ട്. വഞ്ചിയൂര്, ആര്യനാട്, പേരൂര്ക്കട സേ്റ്റഷനുകളില് അരുണിനെതിരേ നിരവധി കേസുകളുണ്ടെന്നു പോലീസ് പറഞ്ഞു.